text: বাগেরহাটের শিকদার বাড়ি পূজামন্ডপে এবার হচ্ছে না দূর্গাপূজা বাগেরহাটের শিকদার বাড়ি পূজামন্ডপে এবার হচ্ছে না দূর্গাপূজা – কারেন্ট বার্তা
  সোমবার, ২১ সেপ্টেম্বর ২০২০, ০৭:১৩ অপরাহ্ন
  বাগেরহাটের শিকদার বাড়ি পূজামন্ডপে এবার হচ্ছে না দূর্গাপূজা
  প্রকাশ হয়েছে : বৃহস্পতিবার, ১৭ সেপ্টেম্বর ২০২০ | ১:১৯ am
  করোনা পরিস্থিতির কারনে এ বছর অনুষ্ঠিত হচ্ছে না দেশ সেরা শিকদার বাড়ীর পুজা। ২০১১ সালে বাগেরহাটের হাকিমপুরে শিকদার বাড়িতে ২৫১ টি প্রতিমা সাজিয়ে প্রথম আয়োজন করা হয় দূূর্গা উৎসবের। তারপর থেকে দেশ বিদেশে সাড়া ফেলে এই আয়োজন। এরপর থেকে প্রতি বছর এখানে প্রতিমার সংখ্যা বাড়তে থাকে।
  গত বছর ২০১৯ সালে ছিলো ৮০১ টি প্রতিমা। উৎসব আনন্দঘন এবং আকর্ষনীয় করতে এতে প্রতিবছর আনা হয় ভিন্ন চিত্র। তবে এ বছর ভিন্ন চিত্র সেই চির চেনা দৃশ্য এখন নেই, নেই কোন ব্যস্ততা। এ বছর শুধুমাত্র ঘট পূজা হবে সিদ্ধান্ত নিয়েছে কর্তৃপক্ষ। করোনার কারণে শুধু শিকদার বাড়িতে নয়,কোথাও হবে না দুর্গা উৎসবের বড় কোনো আয়োজন।
  সাদামাটা হবে আয়োজন। তবে কর্তৃপক্ষের সিদ্ধান্তে হতাশ এলাকার মানুষ। এবছর একুশে অক্টোবর শুরু হবে সনাতন ধর্মের সবচেয়ে বড় উৎসব দুর্গাপূজা।
  এ বিষয়ে জানতে চাইলে শিকদার বাড়ীর পুজার আয়োজক লিটন শিকদার বলেন করোনা মহামারীর কারনে আমরা এ বছর পুজার আয়োজন করছি না। কারন আমরা জানি স্বাস্থ্যবিধি মেনে পুজা আয়োজন সম্ভব না তবে আমরা এ বছর শুধু ঘট পুজার আয়োজন করা হবে সিমিত আকারে।